5 Dekabr 2018 11:32
#TEXNOLOGİYA #KƏND TƏSƏRRÜFATI
Azərbaycanda ilk dəfə aqrar və yaşıl texnologiyalar üzrə "AgTech and Green Energy" mövzusunda Beynəlxalq Forum keçiriləcək. Dünyanın 15-ə yaxın ölkəsindən 35 xarici mütəxəssisi bir araya toplayacaq forum Kənd Təsərrüfatı Nazirliyi və Energetika Nazirliyinin birgə təşkilatçılığı ilə baş tutacaq.
Nazirlikdən Milli.Az-a verilən mləumata görə, Forum "Yaşıl gələcək üçün innovasiyalar" şüarı altında keçiriləcək.
- Energetika və aqrar texnologiyaların gələcəyi;
- Aqrar və yaşıl enerji üçün texnologiyalar;
- Aqrar və energetika texnologiyaları üzrə Akademiya;
- Siyasətin təsiri;
- Yeni innovativ ekosistemlər;
- Fermerlər üçün seksiya;
- Aqrar sahə və energetika üçün biznes: AgTech sessiyası;
- Aqrar sahə və energetika üçün biznes: Green Energy sessiyası;
- Startap və İnnovasiya Ekosistemi Seminarı.
- Kənd Təsərrüfatının Rəqəmsal dönüşümü seminarı;
- Kənd Təsərrüfatı sahəsində yeni informasiya texnologiyalarına keçid;
- Dünyada və Azərbaycanda kənd təsərrüfatı sektorunda yenilikçi İKT texnologiyalarının mövcud istifadə;
- Azərbaycanda aqro-sənaye komplekslərində müasir İKT texnologiyalarına çıxış
- Azərbaycanda müasir agro startupların fəaliyyəti;
- Böyük aqrobiznes problemlərinin müəyyən edilməsi və startap həllərinin bu problemlərə tətbiqi.
- Aqrar innovasiyaların tətbiqi üzrə seminar;
- Kənd Təsərrüfatı innovasiyalarının tətbiqi üzrə qısa icmal;
- Müasir kənd təsərrüfatı layihələri və intensiv təsərrüfata keçid;
- Yığım, müvəqqəti qablaşdırma və saxlama;
- Marketinq və logistika;
- Azərbaycanın innovativ fermerləri ilə müzakirələr.
Qeyd edək ki, Beynəlxalq Forumun 10-11 dekabr 2018-ci il tarixlərində ADA Universitetində keçirilməsi planlaşdırılır.